జాతీయ జట్టుకు ఎంపికైన క్రీడాకారులకు ఆ ఆనందం కొన్ని సెకన్లలోనే ఆవిరైంది. మలేషియాకు వెళ్లాలంటే దాదాపు రూ.45వేల ఖర్చు, ఆర్థిక పరిస్థితి అంతంతమాత్రంగా ఉన్న వారు అప్పులుచేసి మరీ సోమవారం మలేషియాలో ప్రారంభమైన పోటీలకు తరలివెళ్లారు. ఇందల్‌వాయి మండలంలోని నల్లవెల్లి గ్రామానికి చెందిన అరవింద్‌, రాజేష్‌, దిలీప్‌లు గ్రామంలోని ప్రభుత్వ ఉన్నత పాఠశాలలో విద్యనభ్యసిస్తున్నారు. విద్యతో పాటు త్రోబాల్‌లోనూ వారు ప్రతిభను కనబరుస్తూ పాఠశాల తరపున అనేక పోటీల్లో పాల్గొన్నారు. గతసంవత్సరం జిల్లా కేంద్రంలో జరిగిన అండర్‌-19 రాష్ట్రస్థాయి పోటీల్లో ప్రథమ స్థాయిలో నిలిచిన వారిలో ఈ ముగ్గురు సభ్యులు ఉన్నారు. హైదరాబాద్‌లో జరిగిన పోటీల్లో ఈ జట్టు మొదటిస్థానంలో నిలవడంలో వీరు ముగ్గురు కీలకపాత్ర పోషించారు. ఢిల్లీలో జరిగిన జాతీయస్థాయి పోటీల్లో పాల్గొన్నారు. జూలై 1న హైదరాబాద్‌లో జరిగిన ఏషియన్‌ చాంపియన్‌ ట్రోఫీ సెలక్షన్‌కు వీరు ముగ్గురు ఎంపికయ్యారు. జిల్లా త్రోబాల్‌ అసోసియేషన్‌ సెక్రటరీ ఎన్‌.శ్రీనివాస్‌ ఆధ్వర్యంలో సోమవారం నుండి మూడురోజులపాటు మలేషియాలో జరిగే పోటీలకు తరలివెళ్లారు. కానీ మలేషియా వెళ్లడానికి ఒక్కొక్కరికి 45వేల ఖర్చు అవుతుందని, తమ క్లబ్‌ తరపున రూ.15వేలు సమకూర్చుతామని, మిగతా 30వేలు ఆటగాళ్లే స్వయంగా భరించాలని చెప్పడంతో గత్యంతరంలేక అప్పులుచేసి మలేషియాకు వెళ్లారు. ప్రభుత్వం, సంస్థలు ఆర్థిక సహాయం చేస్తే అంతర్జాతీయ స్థాయిలో ప్రతిభ కనబరుస్తారు. పాలకులు క్రీడలకు అధిక ప్రాధాన్యత ఇస్తున్నామని ప్రకటిస్తున్నా ఆర్థిక సహాయం అందించకుండా చేతులెత్తేయడం రివాజుగా మారింది. జాతీయస్థాయి, రాష్ట్రస్థాయి జట్టుకు ఎంపికైన వారిని ప్రోత్సహించి ఖర్చులన్నీ భరిస్తే వారు ఆటల్లో ప్రతిభ కనబర్చి ముందుకు వెళ్తారు. కానీ పాలకులు ఇలాంటి క్రీడాకారులనను పట్టించుకోవడం లేదని గ్రామస్తులు అంటున్నారు. ఇప్పటకైనా అధికారులు స్పందించి వీరికి ప్రోత్సహకం ఇవ్వాలని క్రీడాకారులు మున్ముందు శిఖరాలు అధిరోహించాలని కోరుకుందాం.
jaateeya jattuku empikaina kreedaakaarulaku aa aanandam konni sekanlalone aaviraindi. maleshiyaku vellalante daadaapu roo.45vela kharchu, aardhika paristhiti antantamaatramgaa unna vaaru appuluchesi mari somavaram maleshialo praarambhamaina potiilaku taralivellaaru. indalnivaayi mandalamlooni nallavelli graamaaniki chendina aravinde, rajishe, diliplu graamamlooni prabhutva unnata paatasaalalo vidyanabhyasistunnaa. vidyatho paatu throbaallonu vaaru pratibhanu kanabarustuu paatasaala tarapuna aneka potillo paalgonnaaru. gtasamvatsaram jilla kendramlo jarigina andary-19 rashtrasthayi potillo prathama sthaayilo nilichina vaarilo ee mugguru sabhyulu unnaaru. hyderabadelo jarigina potillo ee jattu modatisthaanamlo nilavadamlo veeru mugguru keelakapatra pooshinchaaru. dhilleelo jarigina jaatiiyasthaayi potillo paalgonnaaru. juulai 1na hyderabadelo jarigina eshiyan champiany trofy selakshanku veeru mugguru empikayyaaru. jilla throballe asosiation secretery en.srinivasse aadhvaryamlo somavaram nundi moodurojulapaatu maleshialo jarige potiilaku taralivellaaru. cony maleshia velladaaniki okkokkariki 45vela kharchu avutundani, tama club tarapuna roo.15velu samakuurchutaamani, migata 30velu aatagalle swayamgaa bharinchaalani cheppadamtho gatyantaramleka appuluchesi maleshiyaku vellaaru. prabhutvam, samsthalu aardhika sahayam cheste antarjaatiiya sthaayilo pratibha kanabarustaaru. paalakulu kreedalaku adhika praadhaanyata istunnamani prakatistunnaa aardhika sahayam andinchakundaa chetuletteyadam rivajuga maarindi. jaatiiyasthaayi, rashtrasthayi jattuku empikaina vaarini prothsahinchi kharchulanni bhariste vaaru aatallo pratibha kanabarchi munduku veltaaru. cony paalakulu ilanti kreedaakaarulananu pattinchukovadam ledani graamastulu antunnaru. ippatakaina adhikaarulu spandinchi veeriki prothsahakam ivvaalani kreedaakaarulu munmundu sikharaalu adhirohinchaalani korukundam.